S-120/2020

Dómur

Mál þetta, sem þingfest var 30. apríl sl. og dómtekið fimmtudaginn 14. maí sl., er höfðað með ákæru lögreglustjórans á Suðurlandi þann 11. febrúar sl., á hendur E-kk-þgf K-kk-þgf K-kk-þgf, og A

Þáttur ákærðu A var klofinn út úr máli þessu í mál nr. S314/2020, þann 14. maí sl. og bíður aðalmeðferðar. Varðar mál þetta því aðeins þátt ákærða E-kk-ef K-kk-ef, og var samkvæmt ákæru málið höfðað:

I. gegn ákærðu báðum fyrir innbrot og þjófnað með því að hafa í samverknaði, að morgni þriðjudagsins 19. febrúar 2019, brotist inn í húsið að Y í Hveragerði, með því að brjóta upp lyklabox utan á húsinu og taka þar húslykil til fara inn í húsið, og stolið þaðan tveimur Bose hátölurum, NAD kraftmagnara ásamt hljóðsnúrum, sútuðu kýrskinni, Panasonic flatskjá, NAD plötuspilara, tveimur sængum, kaffivél, snjóbretti, spegli, tveimur skálum, níu vínilhljómplötum, fjarstýringu og NAD geislaspilara, allt að óþekktu verðmæti. Allir framangreindir munir fundust í fórum ákærðu beggja í bifreiðinni […] er lögregla stöðvaði för þeirra á bifreiðinni við Hveragerði skömmu fyrir hádegi umræddan dag.

Teljast brot ákærðu beggja varða við 1. mgr. 244. gr. almennra hegningarlaga nr. 19, 1940 en til vara við 1. mgr. 254. gr. sömu laga.

(31820192516)

II. […]

III. gegn ákærða E-kk-þgf K-kk-þgf fyrir fíkniefnalagabrot með því að hafa, þriðjudaginn 19. febrúar 2019, á lögreglustöðinni við Hörðuvelli 1 á Selfossi, haft í vörslu sinni 3,14 g af kannabis (efnið innihélt tetrahýdrókannabínól) en lögregla fann efnið við líkamsleit á ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

(31820192514)

IV. gegn ákærða E-kk-þgf K-kk-þgf fyrir fíkniefnalagabrot með því að hafa, miðvikudaginn 20. mars 2019, í klefa sínum í fangelsinu að LitlaHrauni á Eyrarbakka, haft í vörslu sinni 0,21 g af ávana og fíkniefninu MDMBCHMICA sem fangaverðir fundu á borði í klefa ákærða.

Telst brot ákærða varða við 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

(31820194725)

V. gegn ákærða E-kk-þgf K-kk-þgf fyrir fíkniefnalagabrot með því að hafa, miðvikudaginn 3. apríl 2019, í klefa sínum í fangelsinu að LitlaHrauni á Eyrarbakka, haft í vörslu sinni 1,27 g af ávana og fíkniefninu MDMBCHMICA sem fangaverðir fundu á hillu í klefa ákærða.

Telst brot ákærða varða við 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

(31820195203)

VI. […]

VII. […]

Þess er krafist að ákærðu verði dæmd til refsingar og til greiðslu alls sakarkostnaðar […]. Þá er þess krafist að ákærða E-kk-þgf K-kk-þgf verði gert að sæta upptöku á framangreindum fíkniefnum, sbr. ákæruliði III., IV. og V. (efnaskrár nr. 40149, 40471 og 40567) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.

Ákærði E-kk-nf K-kk-nf kom fyrir dóminn þann 14. maí sl., ásamt G-kk-þgf S-x-x R-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði fjórtán sinnum áður sætt refsingu, þar af fjórum sinnum vegna þjófnaðar, tvívegis vegna annara auðgunarbrota og átta sinnum vegna fíkniefnalagabrota. Þann 14. nóvember 2007 var ákærða gerð skilorðsbundin fangelsisrefsing vegna þjófnaðar. Þann 5. febrúar 2009 var ákærða gerð skilorðsbundin fangelsisrefsing vegna hylmingar og fíkniefnalagabrota. Þann 9. júní 2010 var ákærða gerð skilorðsbundin fangelsisrefsing meðal annars vegna fíkniefnalagabrota. Þann 9. nóvember 2010 var ákærða gerð sekt vegna fíkniefnalagabrots. Þann 30. nóvember 2011, var ákærði fundinn sekur meðal annars um þjófnað, honum dæmdur hegningarauki en ekki gerð sérstök refsing. Þann 18. janúar 2012 lauk ákærði tveimur fíkniefnamálum hjá lögreglustjóra með sektargerð. Þann 28. febrúar 2012 var ákærða gerð fangelsisrefsing, meðal annars vegna ráns og fíkniefnalagabrota. Þann 11. júní 2015 var ákærða gerð sekt vegna fíkniefnalagabrots. Þann 8. júní 2016 var ákærði fundinn sekur um þjófnað og honum dæmdur hegningarauki en ekki gerð sérstök refsing. Loks var ákærða þann 20. desember 2016 gert að sæta fangelsi í tíu mánuði, meðal annars vegna þjófnaðar og fíkniefnalagabrota. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í sex mánuði. Að virtum sakaferli ákærða þykja ekki efni til að skilorðsbinda refsinguna. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 380.687 kr., auk þóknunar skipaðs verjanda síns sem er hæfilega ákveðin 295.120 kr. að teknu tilliti til virðisaukaskatts og ferðakostnaður verjanda sem nemur 24.200 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, E-kk-nf K-kk-nf K-kk-nf, sæti fangelsi í sex mánuði.

Gerð eru upptæk 3,14 g af kannabis og samtals 1,48 g af MDMBCHMICA, sbr. efnaskrár lögreglu nr. 40149, 40471 og 40567.

Ákærði greiði allan sakarkostnað, samtals 700.007 krónur, þar af þóknun skipaðs verjanda, G-kk-ef S-x-x R-kk-ef lögmanns, 295.120 krónur, að teknu tilliti til virðisaukaskatts og ferðakostnað verjanda 24.200 krónur.

S-kvk-nf I-kvk-nf.

Ákærði greiði allan sakarkostnað, samtals 700.007 krónur, þar af þóknun skipaðs verjanda, G-kk-ef S-x-x R-kk-ef lögmanns, 295.120 krónur, að teknu tilliti til virðisaukaskatts og ferðakostnað verjanda 24.200 krónur.

S-kvk-nf I-kvk-nf.